text: Matskiljing og kompostskipan í skúlanum við Løgmannabreyt
text: #000001
text: Í skúlanum við Løgmannabreyt hava tey leingi arbeitt við umhvørvisspurningum, veðurlagsbroytingunum og burðardygd. Nú er skipanin farin í gongd
text: #000002
text: Skúlin við Løgmannabreyt hevur sett í verk eina matskiljing og kompostskipan, so at skúlin kann gera sín part at minka um CO2 útlátið.
text: #000003
text: Við øðrum orðum endar skal, fráskurðir og matur ikki í brenniovninum, saman við hinum ruskinum, men heldur verður komposteraður og nýttur til at taða moldina kring skúlan.
text: #000004
text: Fyri tveimum árum síðan varð byrjað at skilja kaffigrums og mat á lærarastovuni, og tá ið skúlin hevði fingið royndir við hesum, varð farið undir at fáa næmingarnar upp í.
text: #000005
text: – Eitt er at fylla skiljivognarnar, teir skulu eisini tømast í kompostin. At gera hetta hava vit fingið fittu, røsku og dugnaligu næmingarnar í 5. flokki. Hetta verður gjørt soleiðis, at tey sum eru røklar, manna skiljiliðið, sum skal savna inn íløtini við matleivdum og fáa tær í komposttrumluna. Andrew, Hans, Malan og Bjørg vóru fyrstu at fáa uppgávuna, og tað megnaðu tey sera væl, skrivar Skúlin við Løgmannabreyt á heimasíðu sínari.
text: #000008